《贺新郎 赠何生铁》
清代·陈维崧

铁汝前来者。曷不学、雀刀龙笛，腾空而化。底事六州都铸错，孤负阴阳炉冶。

气上烛、斗牛分野。小字又闻呼阿黑，讵王家、处仲卿其亚。

休放诞，人笞骂。

萧疏粉墨营邱画。更雕镵、渐台威斗，邺宫铜瓦。不值一钱畴惜汝，醉倚江楼独夜。

月照到、寄奴山下。故国十年归不得，旧田园、总被寒潮打。

思乡泪，浩盈把。

作者简介：陈维崧(1625～1682)清代词人、骈文作家。字其年，号迦陵。宜兴（今属江苏）人。清初诸生，康熙十八年(1679)举博学鸿词，授翰林院检讨。54岁时参与修纂《明史》，4年后卒于任所。